b'\n_START_ARTICLE_\nSporting de Gij\xc3\xb3n\n_START_PARAGRAPH_\nReal Sporting de Gij\xc3\xb3n, S.A.D. ali Sporting Gij\xc3\xb3n je \xc5\xa1panski nogometni klub iz mesta Gij\xc3\xb3n v Asturiji. Ustanovljen je bil 1. junija 1905 in trenutno igra v Segunda Divisi\xc3\xb3n, 2. \xc5\xa1panski nogometni ligi._NEWLINE_V doma\xc4\x8dih tekmovanjih so najvidnej\xc5\xa1i uspehi kluba naziv \xc5\xa1panskega podprvaka v sezoni 1978/79 ter dva naziva podprvaka \xc5\xa1panskega kraljevega pokala Copa del Rey v letih 1981 in 1982. Bil pa je tudi petkrat prvak in dvakrat podprvak 2. \xc5\xa1panske nogometne lige. V mednarodnih tekmovanjih pa je bil Sporting Gij\xc3\xb3n \xc5\xa1estkratni udele\xc5\xbeenec Evropske lige, od tega je Gij\xc3\xb3nov do sedaj najbolj\xc5\xa1i rezultat dvakratni doseg drugega kroga tega tekmovanja (v sezonah 1978/79 in 1991/92)._NEWLINE_Doma\xc4\x8di stadion Gij\xc3\xb3na je El Molin\xc3\xb3n, ki sprejme 30.000 gledalcev. Hkrati pa je ta stadion tudi najstarej\xc5\xa1i v \xc5\xa0paniji, otvoritev je imel leta 1908. Barve dresov so bela, rde\xc4\x8da in modra. Nadimek nogometa\xc5\xa1ev je Rojiblancos (Rde\xc4\x8debeli).\n_START_SECTION_\nRivalstvo\n_START_PARAGRAPH_\nSporting Gij\xc3\xb3n ima rivalstvo s pokrajinskim tekmecem Real Oviedom. Ko ta dva kluba igrata v isti diviziji, se njun derbi imenuje Derbi Asturiano (Asturijski derbi)'